Source: http://www.minzp.sk/oblasti/odpady-obaly/stare-vozidla/informacie/povinnosti-spracovatela-starych-vozidiel-pri-prevzati-stareho-vozidla-spracovanie.html
Timestamp: 2018-05-21 12:46:11+00:00
Document Index: 12999028

Matched Legal Cases: ['§ 52', '§ 68', '§52', '§ 52', '§ 52', '§ 52']

Povinnosti spracovateľa starých vozidiel pri prevzatí starého vozidla na spracovanie - Ministerstvo životného prostredia Slovenskej republiky
Povinnosti spracovateľa starých vozidiel pri prevzatí starého vozidla na spracovanie
Menu > Témy a oblasti > Odpady a obaly > Staré vozidlá a vozidlá > Informácie > Povinnosti spracovateľa starých vozidiel pri prevzatí starého vozidla na spracovanie
Podľa § 52 ods. 1 písm. k) zákona č. 223/2001 o odpadoch a o zmene a doplnení niektorých zákonov ( ďalej len „zákon o odpadoch“) je spracovateľ povinný vystaviť pri prevzatí starého vozidla na spracovanie potvrdenie o prevzatí starého vozidla na spracovanie podľa vzoru ustanoveného vykonávacím predpisom [§ 68 ods. 3 písm. j)] a jeden exemplár odovzdať držiteľovi starého vozidla, prípadne inej osobe, od ktorej staré vozidlo prevzal, ak túto povinnosť za neho nevykonáva osoba vykonávajúca zber starých vozidiel (§52a).
Podľa § 52 ods. 1 písm. l) zákona o odpadoch je spracovateľ povinný prevziať vo svojej prevádzke staré vozidlo na spracovanie bez požadovaného poplatku alebo inej platby od osoby, od ktorej ho prevzal.
Podľa § 52 ods. 2 zákona o odpadoch je spracovateľ starých vozidiel povinný vyplatiť kúpnu cenu držiteľovi starého vozidla alebo inej osobe, ktorá staré vozidlo odovzdala na spracovanie; touto povinnosťou môže poveriť osobu vykonávajúcu zber starých vozidiel (§ 52a).